Diari Oficial de la Generalitat Valenciana


Sumari del DOGV 6221, del 08-03-2010 (2010/2543)

RESOLUCIÓ de 3 de març de 2010, del conseller de Solidaritat i Ciutadania, de la convocatòria realitzada per mitjà d'una orde de 3 de novembre de 2009, per a l'any 2010, subvencions a projectes d'investigació i formació en temes relacionats amb la cooperació internacional per al desenrotllament, realitzats per universitats i institucions sense ànim de lucre de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6221

Data del DOGV
:   08-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2543


Data del document
:   03-03-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de març de 2010, del conseller de Solidaritat i Ciutadania, de la convocatòria realitzada per mitjà d'una orde de 3 de novembre de 2009, per a l'any 2010, subvencions a projectes d'investigació i formació en temes relacionats amb la cooperació internacional per al desenrotllament, realitzats per universitats i institucions sense ànim de lucre de la Comunitat Valenciana. [2010/2543]  
Antecedents de fet  
1. En data de 9 de novembre de 2009 va ser publicada en el Diari Oficial de la Comunitat Valenciana (DOCV núm. 6140) l'Orde del conseller d'Immigració i Ciutadania de 3 de novembre de 2009, de convocatòria per a l'any 2010, de subvencions a projectes d'investigació i formació en temes relacionats amb la cooperació internacional per al desenrotllament, realitzats per universitats i institucions sense ànim de lucre de la Comunitat Valenciana.   
2. A esta convocatòria s'han presentat un total de 51 projectes, amb un import total de subvenció sol·licitada de 2.931.824,12 euros.  
3. La Comissió Tècnica del Programa de Cooperació, segons el que establix les bases 11 i 12 de la mencionada Orde de convocatòria, ha formulat, en la seua reunió de 23 de febrer del 2010, la corresponent proposta motivada de resolució de la convocatòria de subvencions.  
Fonaments de dret  
I. Pel que es referix a la competència per a resoldre este procediment, es tenen en compte les atribucions previstes en l'article 47.3 del text refós de la Llei d'Hisenda Pública de la Generalitat, així com el que preveu el Decret 207/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania (DOCV núm. 6146, de 17 de novembre de 2009).  
II. Així mateix, en la tramitació d'este procediment s'ha tingut present el que disposa el Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenrotllament i del règim específic de transferències de fons destinats a la cooperació amb països en via de desenrotllament, i el que establix l'esmentada orde de 3 de novembre de 2009, del conseller d'Immigració i Ciutadania, de convocatòria de subvencions, així com el que preveu la Llei 38/2003, de 17 de novembre, General de Subvencions i la resta de normes de general i pertinent aplicació.  
En virtut d'això, i a proposta de la Comissió Tècnica del Programa de Cooperació adoptada en la seua sessió de 23 de febrer de 2010, resolc:  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que hi apareix especificat dins del crèdit disponible que ascendix a un total de 1.350.000 euros, del programa 48.94.72.168.30, capítol IV, línia de subvenció amb codi comptable T5008.  
Segon  
Denegar a les entitats i projectes esmentats en l'annex II de la present resolució les subvencions sol·licitades, pels motius que s'hi expressen.  
Tercer  
Requerir a les entitats, els projectes de les quals han sigut subvencionats en una quantitat inferior a la subvenció sol·licitada, perquè en el termini de 10 dies hàbils següents a la publicació de la present resolució, reformulen el projecte en els termes de la base 14 de l'Orde del conseller d'Immigració i Ciutadania de 3 de novembre de 2009, de subvencions a projectes d'investigació i formació en temes relacionats amb la cooperació internacional per al desenrotllament, realitzats per universitats institucions sense ànim de lucre de la Comunitat Valenciana.   
Contra esta resolució, que posa fi a la via administrativa, es podrà interposar, potestativament, recurs de reposició davant d'este mateix òrgan, en el termini d'un mes, comptador des de l'endemà de la seua publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que es realitze qualsevol altra via que es considere oportuna.  
València, 3 de març de 2010.- El conseller de Solidaritat I Ciutadania: Rafael Blasco Castany.  
  
(\*)Han de reformular el projecte, en els termes de la resolució de concessió.  
  
Motiu denegació:  
(1) Haver-se exhaurit els fons amb la concessió de les ajudes als projectes millor puntuats, d'acord amb el que disposa la base 10 de l'Orde de la convocatòria, de 3 de novembre de 2009.   
(2) Falta d'esmena del requeriment en termini d'acord amb l'article. 71 de la Llei 30/1992, de 26 de novembre, Llei de Règim Jurídic de les Administracions Públiques i del Procediment Administratiu Comú.   
(3) Desistiment de l'entitat, en virtut de l'article 90 de la Llei 30/1992, de 26 de novembre.   
(4) Per no complir els requisits establits en l'Orde de la convocatòria de 3 de novembre de 2009.  
(5) Per presentar la sol·licitud extemporàniament, de conformitat amb la base 5 de l'Orde de 3 de novembre de 2003.  
(6) Per no ajustar-se a l'objecte establit en la base 1 de l'Orde de la convocatòria de 3 de novembre de 2009.  
(7) Per no executar-se en una àrea geogràfica d'intervenció de conformitat amb el Pla director de la Cooperació Valenciana 2008-2010.  
(8) Es tramita d'ofici en la convocatòria de subvencions a programes, projectes i microprojectes de cooperació internacional per al desenrotllament que realitzen Organitzacions No Governamentals per al Desenrotllament (ONGD) a executar en l'exterior.  
\* \* \* \* \* \* \* \* \* \* \* \* \*  
  
(\*) Deben reformular el proyecto, en los términos de la resolución de concesión.  
  
Motivo denegación:  
(1) Haberse agotado los fondos con la concesión de las ayudas a los proyectos mejor puntuados, de acuerdo con lo dispuesto en la base 10 de la orden de la convocatoria, de 3 de noviembre de 2009.   
(2) Falta de subsanación del requerimiento en plazo de acuerdo con el artículo. 71 de la Ley 30/1992, de 26 de noviembre, Ley de Régimen Jurídico de las Administraciones Públicas y del Procedimiento Administrativo Común.   
(3) Desistimiento de la entidad, en virtud del artículo 90 de la Ley 30/1992, de 26 de noviembre.   
(4) Por no cumplir los requisitos establecidos en la orden de la convocatoria de 3 de noviembre de 2009.  
(5) Por presentar la solicitud extemporáneamente, de conformidad con la base 5 de la orden de 3 de noviembre de 2003.  
(6) Por no ajustarse al objeto establecido en la base 1 de la orden de la convocatoria de 3 de noviembre de 2009.  
(7) Por no ejecutarse en un área geográfica de intervención de conformidad con el Plan director de la Cooperación Valenciana 2008-2010.  
(8) Se tramita de oficio en la convocatoria de subvenciones a programas, proyectos y microproyectos de cooperación internacional para el desarrollo que realicen organizaciones no gubernamentales para el desarrollo (ONGD) a ejecutar en el exterior.